Interakcie a užívanie
Dobrý deň,chcem sa opýtať, či môžem súbežne s detralexom užívať Čertov pazúr a prípadne lieky od bolesti -napr. voltaren.Ako sa má užívať Čertov pazúr- naraz 2-3 tabletky alebo rozložené počas dňa.Ďakujem
Dobrý deň.
Ďakujeme za Vašu otázku.
U lieku Detralex doposiaľ neboli hlásené žiadne klinicky relevantné interakcie s inými liečivami. Použitie prípravkov s obsahom harpagofytu (diablovho pazúra) môže zvýšiť riziko krvácavých stavov vyvolaných nesteroidovými antiflogistikami ako sú ibuprofén, diklofenak, kyselina acetylsalicylová alebo naproxén. Súčasná kombinácia týchto liečiv sa neodporúča.
Čertov pazúr je vhodné užívať rozdelený v priebehu dňa do niekoľkých dávok (podľa odporúčania konkrétneho výrobcu).
Prajem pekný zvyšok dňa.
S pozdravom
Mgr. Barbora Bičanovská